Gedagte vir die dag: Goeie doelwitteFoto: sweetlouise/pixabay.com Pak alles gemotiveerd aan. Werk soos vir die Here en nie soos vir mense nie. Weet dat die Here julle met ’n erfdeel sal beloon. Die Eienaar vir wie julle werk, is Christus! (Kolossense 3:23-24) Besef julle nie dat vriendskap met die wêreld jou ’n vyand van God maak nie? (Jakobus 4:4) Die doelwitte wat jy vir jouself stel, is ’n aanduiding van wat vir jou die belangrikste is. Indien jy doelwitte stel wat net tot jou eie voordeel is, doen jy dit ten koste van jou verhouding met God. Wanneer jy doelwitte stel waarvan God hou, is jy besig om die grootste van alle belonings na te jaag. Wat is jou persoonlike doelwitte? Evalueer die motiewe daaragter, asook die beloning wat jy hoop om daaruit te ontvang. Watter geestelike doelwitte kan jy hierdie week nastreef?